Komission asetus (ETY) N:o 392/93, annettu 22 päivänä helmikuuta 1993, Espanjassa tuotettua ohraa ja Kreikassa tuotettua durumvehnää koskevista erityistoimenpiteistä annettujen asetusten (ETY) N:o 1356/92 ja (ETY) N:o 1910/92 muuttamisesta



Virallinen lehti nro L 045 , 23/02/1993 s. 0016 - 0017

Suomenk. erityispainos Alue 3 Nide 48 s. 0127

Ruotsink. erityispainos Alue 3 Nide 48 s. 0127



KOMISSION ASETUS (ETY) N:o 392/93, annettu 22 päivänä helmikuuta 1993, Espanjassa tuotettua ohraa ja Kreikassa tuotettua durumvehnää koskevista erityistoimenpiteistä annettujen asetusten (ETY) N:o 1356/92 ja (ETY) N:o 1910/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 1738/92(2), ja erityisesti sen 8 artiklan 3 kohdan, sekä katsoo, että komission asetuksissa (ETY) N:o 1356/92(3) ja (ETY) N:o 1910/92(4) säädetään vientitukea koskevan tarjouskilpailun avaamisesta ja valuutan tasausmaksujen ennakolta vahvistamisesta, maatalousalaa koskevista valuutan tasausmaksuista 11 päivänä kesäkuuta 1985 annettu neuvoston asetus (ETY) N:o 1677/85(5), sellaisena kuin se on viimeksi muutettuna asetuksella (ETY) N:o 2205/90(6), on kumottu yhteisessä maatalouspolitiikassa sovellettavista laskentayksikön arvosta ja muuntokursseista 28 päivänä joulukuuta 1992 annetulla neuvoston asetuksella (ETY) N:o 3813/92(7); sen vuoksi olisi poistettava kyseisistä asetuksista kaikki viittaukset valuutan tasausmaksuihin, edellä mainituissa tarjouskilpailuissa valuutan tasausmaksujen ennakolta vahvistaminen on taannut niiden poistamiseen saakka sen, että kyseiset viljat on tosiasiallisesti viety siitä jäsenvaltiosta, jota koskeva erityinen interventiotoimenpide on pantu täytäntöön; niiden poistamisen vuoksi on tarpeen rajoittaa vientitodistusta käyttö koskemaan vientiä siitä jäsenvaltiosta, jossa todistusten on haettu, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Korvataan asetusten (ETY) N:o 1356/92 ja (ETY) N:o 1910/92 3 artikla seuraavasti: "3 artikla Tarjous on voimassa ainoastaan, jos se koskee vähintään 1 000:ta tonnia." 2 Lisätään asetuksen (ETY) N:o 1356/92 5 artiklaan 3 kohta seuraavasti: "3 Poiketen siitä, mitä asetuksen (ETY) N:o 3719/88 11 artiklassa säädetään, tämän tarjouskilpailun vientitodistukset ovat voimassa ainoastaan Espanjassa." 3 Lisätään asetuksen (ETY) N:o 1910/92 5 artiklaan 3 kohta seuraavasti: "3 Poiketen siitä, mitä asetuksen (ETY) N:o 3719/88 11 artiklassa säädetään, tämän tarjouskilpailun vientitodistukset ovat voimassa ainoastaan Kreikassa." 2 artikla Edellä 1 artiklassa tarkoitetuissa tarjouskilpailuissa vientimuksessa ja -todistuksessa on oltava 20 ruudussa tapauksen mukaan jompikumpi seuraavista maininnoista: "Reglamento (CEE) n° 1356/92 certificado vádo exclusivamente en España." "Êáíïíéóìüò (ÅÏÊ) áñéè. 1910/92 ðéóôïðïéçôéêü ðïõ éó÷ýåé ìüíï óôçí ÅëëÜäá." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä noudatetaan sellaisenaan kaikissa jäsenvaltioissa. Tehty Brysselissä 22 päivänä helmikuuta 1993. Komission puolesta René STEICHEN Komission jäsen (1) EYVL N:o L 281, 1.11.1975, s. 1 (2) EYVL N:o L 180, 1.7.1992, s. 1 (3) EYVL N:o L 145, 27.5.1992, s. 58 (4) EYVL N:o L 192, 11.7.1992, s. 20 (5) EYVL N:o L 164, 24.6.1985, s. 6 (6) EYVL N:o L 201, 31.7.1990, s. 9 (7) EYVL N:o L 387, 31.12.1992, s. 1